Diari Oficial de la Generalitat Valenciana


Sumari del DOGV 3638, del 02-12-1999 (1999/9830)

RESOLUCIÓ de 18 de novembre de 1999, del secretari general de la Presidència de la Generalitat Valenciana, per la qual es prorroguen dues beques per a la realització de pràctiques professionals de publicitat, convocades per Ordre de 3 de desembre de 1998, de la Presidència de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9830


Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de novembre de 1999, del secretari general de la Presidència de la Generalitat Valenciana, per la qual es prorroguen dues beques per a la realització de pràctiques professionals de publicitat, convocades per Ordre de 3 de desembre de 1998, de la Presidència de la Generalitat Valenciana. [1999/X9830]
  
Vist que, per Ordre de 3 de desembre de 1998, de la Presidència de la Generalitat Valenciana, (publicada en el DOGV núm. 3.401, de 28 de desembre de 1998), es convocaren dues beques per a la realització de pràctiques professionals de publicitat i se n'aprovaren les bases per a la concessió.
  
Vist que dites beques s'adjudicaren per Resolució de la Secretaria General de la Presidència de la Generalitat Valenciana, de data 9 de març de 1999, i s'inicià el període de gaudi l'1 d'abril de 1999, i acabà el 31 de desembre del mateix any, segons el que preveu la base tercera de la convocatòria.
  
Vist que, donat el nombre de sol·licituds que es preveu que es presenten i la duració del procés selectiu, l'adjudicació de les beques corresponents a la convocatòria del 2000 es produirà durant el primer trimestre de l'exercici.
  
Vist que, per tal que no es produesca una interrupció entre els períodes de gaudi de les convocatòries de beques corresponents als exercicis de 1999 i del 2000, i vist que la Presidència de la Generalitat Valenciana necessita comptar a diari amb els serveis realitzats pel personal becat, s'escau la pròrroga del període de gaudi de 1999, durant el primer trimestre del 2000, mentre es produesca l'adjudicació de la convocatòria de beques del pròxim exercici.
  
Atès el que disposa l'article 3, apartat c) del Decret 13/1999, de 30 de juliol, del president de la Generalitat Valenciana, pel qual es deleguen competències entre altres en el secretari general de la Presidència, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques, resolc:
  
Prorrogar el període de gaudi de les beques de la convocatòria de 1999 fins que es produesca la incorporació dels becaris corresponents a la convocatòria del 2000, sent el termini màxim de pròrroga de tres mesos, per un import de cinc-centes setanta mil pessetes (570.000 PTA), i aquesta queda condicionada a l'efectiva existència de consignació pressupostària suficient amb càrrec als crèdits de la línia 401/000/2000, de l'aplicació pressupostària 64.64.349.29.3 del Pressupost de la Generalitat Valenciana per a l'any 2000.
  
València, 18 de novembre de 1999.- El secretari general: Vicente Gomis Cerdán.